《癸亥元日》
明代·陶宗仪

通夕零寒雨，开晨吼朔风。人惟忧乐异，节自古今同。

故国丹丘外，浮生白发中。力田忧水旱，端策问凶丰。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。